Calculation Wise Procedure Of Inheritance Distribution
محترم قرآن کہتا ہے کہ اگر اولاد نہ ہو تو والدہ کا حصہ ایک تہائی ہے، اور والد کے متعلق خاموش ہے لیکن جہاں تک میں غامدی صاحب کی رائے سمجھا ہوں، دو تہائی حصہ والد کا ہوگا۔ ساتھ ہی مرنے والے کی بیوی ہو تو اولاد نہ ہونے کی صورت میں اسے ایک چوتھائی حصہ دینا ہوگا مثلاً کل 100 روپئے ہوں تو 1/3 والدہ کا، 2/3 والد کا، پیچھے تو کچھ بچتا ہی نہیں ہے ، پھر بیوہ کو کہاں سے 1/4 دیں گے ، یوں تو غامدی صاحب کی کردہ تقسیم کے مطابق بھی وراثت تقسیم نہیں ہوتی۔ میں نے اس اپلیکشن میں موجود کیلکولیٹر استعمال کیا تو اس نے بیوہ کا پچیس فیصد یعنی 1/4 ہی کیا، جبکہ بقایا میں سے ایک تہائی والدہ کا اور دو تہائی والد کا۔ اگر “کل” میں سے والدین اور بیوہ کا حصہ نکالا جائے تو نتیجہ کے اعتبار سے بیوہ کو بھی 1/4 دیا ہے اور والدہ کو بھی 1/4, جبکہ والد کو 2/4، اب یہ حصہ بھی قرآن کے تو نہ ہوئے۔ میں سکرین شاٹ اٹیچ کر رہا ہوں ۔ یہ یاد رہے کہ اس کیس میں مرنے والے کے بہن بھائی موجود نہیں ہیں اور اس نے کسی کو کلالہ رشتہ داری کی بنیاد پر بھی حصہ دار نہیں بنایا ہوا۔